== Bygninger og kulturgenstande ==
[[Fil:Museum of Anatolian Civilizations010 kopie.jpg|thumb|right|Et stykke blankpoleret [[obsidian]] fra Çatalhöyük, der er fortolket som et [[spejl]].]]
[[Fil:Catal Hüyük Restoration B.jpg|thumb|right|Rekonstruktion af hus fra Çatalhöyük. Døråbningen, hvor lyset falder ind, må være lavet så turister kan komme ind og se. Den skrå "pind" er stigen der fører op til hullet i taget.]]
[[Grøft]]er gravet til bunden af den østlige høj afslørede en lille boplads, der opstod lige ved et [[vådområde]] omkring 7400 f.Kr. Dyreknogler og frø afslørede, at befolkningen var bønder, der supplerede kosten med fisk og vildt. Denne landsby blomstrede takket være frugtbart land, rigeligt vand, og jordbrug kombineret med [[husdyr]]hold. Den første tid boede der kun et par hundrede mennesker på "Gaffelhøjen"; men da [[kvæg]]hold blev vigtigere, voksede befolkningen til mellem 3.500 og 8.000, og Mellaarts lille by af tætpakkede huse voksede frem. En kilde til [[velstand]] var de nærliggende [[vulkan]]ske [[lava]]strømme, man nemt kunne hugge [[obsidian]] ud fra i små blokke, der blev båret hjem og forarbejdet til [[kniv]]e, [[pil (våben)|pile]]- og [[spyd]]spidser. [[Handel]]en med obsidian strakte sig til [[Syria]] og endnu længere. <ref>Brian Fagan: ''A little history of archeaeology'' (s. 245)</ref> Nogle stykker vulkansk [[glas]] er pudset så fladt og glat, at arkæologerne mener, at de har været brugt som [[spejl]]e, hvilket gør Çatalhöyük til verdens første "spejlfabrikant".<ref>J. M. Enoch, [http://dx.doi.org/10.1080/09500340600855106 "Archeological optics: the very first known mirrors and lenses"], ''Journal of Modern Optics'', '''54'''(9):1221–1239, juni 2007.</ref> Også [[flint]] er brugt: Der er fundet to flinteknive med skæfte af udskåret [[Ben (materiale)|ben]]. Desuden er der i Çatalhöyük fundet de første [[tekstil]]er, træskåle,<ref>Global Heritage Fund, [http://www.globalheritagefund.org/where/nomination_catalhoyuk.html Çatalhöyük,Turkey] {{Webarchive|url=https://web.archive.org/web/20071102055608/http://www.globalheritagefund.org/where/nomination_catalhoyuk.html |date= 2. november 2007 }}.</ref> perler lavet af sten, ben og ler, samt kurve og nogle mytiske lerkugler, der kun er fundet i de ældste lag, og som måske har været brugt i madlavningen.<ref>Sonya Atalay,
[http://www.catalhoyuk.com/blog/2006/06/back-to-clay-balls.html "Back to clay balls"] {{Webarchive|url=https://web.archive.org/web/20150923200827/http://www.catalhoyuk.com/blog/2006/06/back-to-clay-balls.html |date=23. september 2015 }}, ''Excavation Blog from Çatalhöyük'', 26. juni 2006.</ref>
Historie